Z m l u v a č. .........../2019

**o vývoze komunálneho odpadu pre rok 2019.**

uzatvorená v zmysle ustanovení Obchodného zákonníka č. 513/1991 Zb. v znení neskorších

predpisov.

# Zmluvné strany

Obec Lednické Rovne

020 61 Lednické Rovne

Štatutárny orgán – Mgr. Marián Horečný

(predstavenstvo zastúpené) starosta obce

vo veciach zmluvných:

vo veciach technických:

Bankové spojenie : Prima Banka Slovensko, a.s.

Číslo účtu : 2996327001/5600

IČO : 00317462

IČ DPH:

## **Zapísaný v OR:**

**a**

**LEDROV spol. s.r.o.**

## **Schreiberova 369**

**020 61 Lednické Rovne**

**Zastúpený vo veciach zmluvných:** Tomáš Pokorný – konateľ spoločnosti

 vo veciach technických: p. Jozef Humenský – vedúci HS-30

**IČO:** 316 350 41

**IČ DPH:** SK 2020442105

**Bankové spojenie:** Prima Banka Slovensko, a.s.,

**Číslo účtu:** 2821025001/5600

**Zapísaný v OR:** OS Trenčín, odd. SRo, vložka: 3120/R

Podľa ustanovenia § 269 ods. 2 Obchodného zákonníka č. 513/1991 Zb. v znení neskorších predpisov a v súlade s ustanoveniami zákona č. 223/2001 Z.z. o odpadoch a o zmene a doplnení niektorých zákonov, v znení neskorších predpisov (ďalej len zákon o odpadoch), Vyhl. MŽP SR č. 283/2001 Z.z. o vykonaní niektorých ustanovení zákona o odpadoch, v znení neskorších predpisov (ďalej len vyhláška) uzatvárajú zmluvu o vývoze komunálnych odpadov, stavebných odpadov a sklenených črepov.

**PREAMBULA**

Vývozca je obchodnou spoločnosťou, ktorej jediným spoločníkom je objednávateľ, a tento zároveň vykonáva pôsobnosť valného zhromaždenia.

**Č l á n o k  I.**

**Predmet plnenia**

1. Vývozca odpadov sa zaväzuje z vopred určeného miesta preberať odpady zhromaždené pôvodcom (držiteľom) v predpísaných zberných nádobách (určených príslušným VZN obce).
2. Vývozca odpady vyvezie na riadenú skládku odpadov, ktorá je prevádzkovaná v súlade s platnými právnymi predpismi v odpadovom hospodárstve.
3. Pôvodca odpadov sa zaväzuje počas zimného obdobia zabezpečiť zjazdnosť prístupových komunikácií.
4. Pôvodca (držiteľ) odpadov sa zaväzuje zaplatiť vývozcovi odplatu, ktorá pozostáva z ceny uvedenej v článku III. tejto zmluvy.
5. V prípade pochybností vývozcu o druhu a kategórii odpadu umiestneného v kontajneroch, odoberú sa za spoluúčasti pôvodcu (držiteľa) odpadov vzorky pred ich vývozom a vykoná sa analýza odpadu oprávnenou osobou (laboratóriom) určenou dohodou obidvoch zmluvných strán. Ak sa zistí, že odpad nie je v súlade so zoznamom odpadov, ktoré je možné zneškodňovať na skládke odpadov, náklady na analýzu a prípadné ďalšie škody spôsobené nedodržaním stanovených podmienok uhradí pôvodca (držiteľ) odpadu.
6. Vývozca je povinný dodržiavať Všeobecné záväzné nariadenie obce Lednické Rovne o odpadoch.

**Č l á n o k  II.**

**Čas plnenia**

1. Táto zmluva sa uzatvára na dobu určitú od 01.01.2019 do 31.12.2019.
2. Termín vývozu odpadov bude určený  na základe vzájomnej dohody.

**Č l á n o k  III.**

**Cena za vývoz odpadov**

1. Cena za vývoz odpadu vo VOK ( veľkoobjemový kontajner ) je stanovená podľa zákona č.18/1996 Z.z. o cenách v platnom znení, dohodou zmluvných strán nasledovne - cena je **45 €/ jeden vývoz + DPH**
2. Pôvodca (držiteľ) odpadu je povinný zaplatiť cenu za vývoz odpadov vývozcovi do 15 dní od doručenia daňového dokladu (faktúry). Dňom úhrady sa rozumie deň odpísania príslušnej sumy z účtu pôvodcu.
3. Ak je pôvodca omeškaný s úhradou ceny, vývozca odpadov je oprávnený účtovať úrok z omeškania vo výške 0,05% z dlžnej sumy za každý deň omeškania.
4. K prehodnoteniu ceny dohodnutej v bode 1 článku III. zmluvy dôjde i v prípade vyskytnutia sa mimoriadnych skutočností ovplyvňujúcich nákladové položky poskytovania daných služieb.

**Č l á n o k  IV.**

**Ostatné ustanovenia**

1. Každá zo zmluvných strán môže vypovedať túto zmluvu pričom výpovedná lehota sú tri mesiace. Jej plynutie začína prvým dňom mesiaca nasledujúceho po jej doručení

 druhej zmluvnej strane. Vypovedanie, odstúpenie zmluvy jednou zo zmluvných strán musí byť vykonané výlučne písomnou formou.

1. Zmluva automaticky, t. z. bez potreby vykonania právneho úkonu, zaniká dňom zániku oprávnenia na vývoz odpadov firmou LEDROV, s.r.o. Lednické Rovne.
2. Zmeny a doplnky k tejto zmluve možno vykonať len písomnou dohodou podpísanou oprávnenými zástupcami obidvoch zmluvných strán.
3. Pokiaľ nie je v tejto zmluve ustanovené inak, platia pre tento zmluvný vzťah príslušné ustanovenia Obchodného zákonníka č. 513/1991 Zb. v znení neskorších predpisov, zákona o odpadoch a jeho vykonávacích predpisov v plnom rozsahu.
4. Táto zmluva je vyhotovená v dvoch kópiách, 1 x pre pôvodcu (držiteľa) odpadov a 1 x pre vývozcu odpadov.
5. Táto zmluva nadobúda platnosť podpisom oprávnených zástupcov zmluvných strán a účinnosť 01.01.2019.

V Lednických Rovniach, dňa: ......................................

Pôvodca (držiteľ) odpadov: Vývozca odpadov:

**......................................................... ................................................................**

Mgr. Marián Horečný Tomáš Pokorný

 starosta obce konateľ spoločnosti